google/wiki40b huggingface dataset:
रिवालसर

धार्मिक महत्व

यह स्थान हिंदू, बौद्ध एवं सिख धर्म के अनुयायियों के लिए श्रद्धा का केंद्र है।

हिंदू धर्म

यहाँ शंकर, लक्ष्मीनारायण और महर्षि लोमश के तीन मंदिर प्रसिद्ध हैं | रिवालसर सरोवर में सात उभरे हुए भूभाग हैं, उन पर उगे वृक्षों पर देव-मूर्तियाँ हैं|

बौद्ध धर्म

ऐसा माना जाता है कि मंडी के राजा अर्शधर को जब यह पता चला कि उनकी पुत्री ने गुरु पद्मसंभव से शिक्षा ली है तो उसने गुरु पद्मसंभव को आग में जला देने का आदेश दिया, क्योंकि उस समय बौद्ध धर्म अधिक प्रचलित नहीं था और इसे शंका की दृष्टि से देखा जाता था। बहुत बड़ी चिता बनाई गई जो सात दिन तक जलती रही। इससे वहाँ एक झील बन गई जिसमें से एक कमल के फूल में से गुरु पद्मसंभव एक षोडशवर्षीय किशोर के रूप में प्रकट हुए।

सिख धर्म

यहाँ पर एक भव्य गुरुद्वारा भी है जो गुरु गोविंद सिंह जी की याद में बना है। कहा जाता है कि मुगलों से युद्ध में पहाड़ी राजाओं से मदद मांगने के उद्देश्य से वे यहाँ पधारे थे और तीस दिन तक यहाँ रहे। मंडी के राजा जोगिंदर सेन ने सन् १९३० में इस गुरुद्वारे का निर्माण कराया। बैसाखी के अवसर पर श्रद्धालु यहाँ स्नान के लिए आते हैं।
गोरखपुर जंक्शन रेलवे स्टेशन

गोरखपुर जंक्शन रेलवे स्टेशन गोरखपुर शहर का रेलवे स्टेशन है।
गिनेस बुक ऑफ़ वर्ल्ड रेकॉर्ड्स के अनुसार विश्व का सर्वाधिक लम्बा प्लेटफॉर्म यहीं पर स्थित है।
काराकुम रेगिस्तान

काराकुम रेगिस्तान (तुर्कमेन: Garagum; रूसी: Каракумы; अंग्रेज़ी: Karakum) मध्य एशिया में स्थित एक रेगिस्तान है। तुर्कमेनिस्तान देश का ७०% इलाक़ा इसी रेगिस्तान के क्षेत्र में आता है। 'काराकुम' शब्द का अर्थ 'काली रेत' होता है। यहाँ आबादी बहुत कम घनी है और औसतन हर ६.५ वर्ग किमी में एक व्यक्ति मिलता है। यहाँ बारिश औसत रूप से १० वर्षों में एक दफ़ा गिरती है। यह विश्व के सब से बड़े रेतीले रेगिस्तानों में से एक है।

भूगोल

कुल मिलाकर काराकुम का क्षेत्रफल ३,५०,००० वर्ग किमी है। तुर्कमेनिस्तान के देश का अधिकतर क्षेत्र इसी रेगिस्तान में आता है। काराकुम कैस्पियन सागर से पूर्व में और अरल सागर के दक्षिण में स्थित है। उत्तर-पूर्व में आमू दरिया और किज़िल कुम रेगिस्तान हैं। आधुनिक युग में अरल सागर के सिकुड़ने से उस झील का बहुत सा हिस्सा इस रेगिस्तान की चपेट में आ गया है और कुछ लोग इस भाग को 'अरल काराकुम' कहने लगे हैं। यह लगभग ४०,००० वर्ग किमी (१५,४४० वर्ग मील) पर विस्तृत है। अरल के सूखे हुए फर्श पर कृषि में इस्तेमाल होने वाले बहुत से कीटनाशक पदार्थ मिले हुए थे जो सिंचाई की नहरों से बहकर यहाँ आ गए थे। अब यह एक महीन धूल में मिले हुए हैं और हवा के साथ उड़कर हज़ारों मील दूर तक प्रदूषण ले जाते हैं। अरल काराकुम से उड़े कीटमार पदार्थ अन्टार्कटिका में पेंगुइनों के ख़ून में पाए जा चुके हैं। यहाँ की धूल ग्रीनलैंड की हिमानियों (ग्लेशियरों) में, नोरवे के वनों में और बेलारूस के खेतों में भी पाए जा चुकी है।

मानवीय गतिविधियाँ

काराकुम इलाक़े के अन्दर बोल्शोई पर्वत शृंखला आती है जिसमें पाषाण युग (पत्थर युग) के मनुष्य बसेरों के अवशेष मिले हैं। आधुनिक युग में यहाँ दुनिया की दूसरी सब से लम्बी सिंचाई नहर, जिसे काराकुम नहर कहते हैं, बनाई गई थी। यह १,३७५ किमी लम्बी है लेकिन वक़्त के साथ-साथ इसमें से पानी जगह-जगह से चूने लगा है, जिस से कई छोटी झीलें बन गईं हैं। इनका पानी रेगिस्तान के नीचे के नमक को ऊपर ले आया है।
2017 पेरिस चाकू हमला

हमलावर

हमलावर की नागरिकता की पहचान नहीं हुई है हमलावर ने हमला अल्लाह अकवर कहते हुए किया था हमलावर को मौके पर ही फांस के सुरक्षा वलो ने गोली मारदी थी।
बिड़ला परिवार

बिड़ला परिवार भारत के सबसे बड़े व्यावसायिक एवं औद्योगिक परिवारों में से एक है। इस परिवार के अधीन वस्त्र उद्योग, आटोमोबाइल्स, सूचना प्रौद्योगिकी आदि हैं। बिड़ला परिवार भारत के स्वतंत्रता संग्राम का नैतिक एवं आर्थिक रूप से समर्थन किया। इस परिवार की गांधीजी के साथ घनिष्ट मित्रता थी। 
बिड़ला समूह के संस्थापक बलदेवदास बिड़ला थे जो राजस्थान के सफल मारवाड़ी समुदाय के सदस्य थे। उन्नीसवीं शताब्दी के अन्तिम दिनों में वे अपना पारिवारिक व्यवसाय आरम्भ करने के लिये कोलकाता चले आये और उस समय चल रहे भारत के स्वतंत्रता संग्राम आन्दोलन के साथ निकट से जुड़ गये।
बिलासपुर (हिमाचल प्रदेश)

नैना देवी मंदिर

श्री नैना देवी जी का यह मंदिर एक पहाड़ी की चोटी पर बना है। रोपड़ के पवित्र नगर आनंदपुर साहिब से इस मंदिर की ऊंचाई 915 मीटर है। पहाड़ी पर बने इस मंदिर तक पहुंचने के लिए पत्‍थर की सीढि़यों का इस्‍तेमाल किया जाता है। मंदिर तक पहुंचने के लिए केबल कार की भी व्‍यवस्‍था है। मंदिर के निकट एक छोटा सा बाजार भी लगता है।

बहादुरपुर किला

बहादुरपुर नामक एक पहाड़ी की चोटी पर बना यह किला 1980 मीटर की ऊंचाई पर है। इसे जिले को सबसे ऊंचा प्‍वाइंट माना जाता है। परगना बहादुरपुर के तेपरा गांव के निकट बना यह किला बिलासपुर से 40 किलोमीटर दूर है। देवदार और बान के सुंदर जंगलों ने इस स्‍थान को चारों तरफ से घेर रखा है। इस किले से फतेहपुर, नैना देवी की पहाडी़, रोपड़ के मैदान और शिमला की पर्वत श्रृंखलाएं देखी जा सकती हैं। यह किला 1835 में बनवाया गया था जो अब काफी क्षतिग्रस्‍‍त हो चुका है।

सरियन किला

यह किला बिलासपुर से 58 किलोमीटर की दूरी पर है। कहा जाता है कि इस किले को मूल रूप से सुकेत राज्‍य के राजा ने बनवाया था। स्‍थानीय लोगों में यह अंधविश्‍वास प्रचलित है कि किले में इस्‍तेमाल किए गए पत्‍थरों को स्‍थानीय इमारतों में प्रयुक्‍त नहीं किया जाना चाहिए।

व्‍यास गुफा

यह गुफा न्‍यू टाउनशिप के तल पर स्थित है। कहा जाता है कि इस गुफा में ऋषि व्‍यास ने तपस्‍या की थी। व्‍यासपुर गांव के नाम की उत्‍पत्ति भी इसी गुफा के कारण मानी जाती है। महाभारत से संबंध रखने वाले व्‍यास ऋषि एक महान दार्शनिक थे, जो सतलुज नदी के बांए तट पर बनी इस गुफा में ध्‍यान लगाया करते थे। इस गुफा को एक पवित्र तीर्थस्‍थल माना जाता है।

स्‍वारघट

बिलासपुर से 40 किलोमीटर दूर बिलासपुर-चंडीगढ़ रोड पर स्‍वारघाट स्थित है। समुद्रतल से 1220 मीटर ऊंचे स्‍वारघट से आसानी से नैना देवी मंदिर और भांखड़ा बांध पहुंचा जा सकता है। स्‍वारघट में लक्ष्‍मी नारायण को समर्पित एक मंदिर बना हुआ है। कुछ दिन शांति से गुजारने के लिए यह एक आदर्श स्‍थान है। हाल ही में हिमाचल प्रदेश पर्यटन विकास निगम ने यहां एक आठ कमरों को होटल बनवाया है। श्री लक्ष्मी नारायण मन्दिर परिसर की शोभा देखने लायक है जब कभी भी आपको यहाँ आने का अवसर मिले तो जानियेगा की इस मन्दिर की शोभा कितनी निराली है।

भांखड़ा बांध

बिलासपुर के भांखड़ा गांव में स्थित यह बांध नांगल टाउनशिप से 13 किलोमीटरदूर है। यह बांध विश्‍व का सबसे ऊंचा ग्रेविटी बांध है। बांध पर बनी झील लगभग 90 किलोमीटर लंबी है। यह बांध लगभग 168 वर्ग किलोमीटरके क्षेत्र में फैला हुआ है। यह बांध बिलासपुर का 90 प्रतिशत और ऊना जिले का 10 प्रतिशत हिस्‍सा घेरता है। इस बांध को 20 नवम्बर 1963 को पंडित जवाहर लाल नेहरू ने राष्‍ट्र को समर्पित किया था। बांध से आसपास के क्षेत्र का नजारा देखा जा सकता है।

मार्कंडेय मंदिर

यह लोकप्रिय मंदिर बिलासपुर से 20 किलोमीटर दूर तहसील सदर में स्थित है। पहले इस मंदिर में ऋषि मार्कंडेय रहते थे और अपने आराध्‍य की आराधना करते थे। इसी कारण इस मंदिर को मार्कंडेय कहा जाता है। यहां एक प्राचीन पानी का झरना भी है, जहां बैसाखी की रात्रि में एक वार्षिक पर्व आयोजित किया जाता है।

कंदरूर ब्रिज

सतलुज नदी पर बना यह शानदार ब्रिज राष्‍ट्रीय राजमार्ग 88 पर बना हुआ है। इस ब्रिज का निर्माण कार्य अप्रैल 1959 में शुरू हुआ जो 1965 में जाकर पूरा हुआ। यह ब्रिज 280 मीटर लंबा और 7 मीटर चौड़ा है। नदी के तल से 80 मीटर ऊंचे इस पुल का विश्‍व के सबसे ऊंचे पुलों में माना जाता है। ऊंचाई के मामले में यह ब्रिज एशिया मे प्रथम स्‍थान रखता है। इस पुल का शिलान्‍यास परिवहन मंत्री श्री राज बहादुर ने 1965 में किया था।
सुजाता मनोहर

न्यायमूर्ति सुजाता वसंत मनोहर (जन्म: 28 अगस्त 1934) सुप्रीम कोर्ट की न्यायाधीश और राष्ट्रीय मानवाधिकार आयोग (भारत) की सदस्य रह चुकी है।
28 अगस्त 1934 में जन्मी सुजाता मनोहर एक मजबूत कानूनी पृष्ठभूमि वाले परिवार में पैदा हुईं। उनके पिता गुजरात उच्च न्यायालय के मुख्य न्यायाधीश रह चुके हैं। उनकी प्रारंभिक शिक्षा मुंबई में हुई। तत्पश्चात एल्फिंस्टन कॉलेज, मुंबई से स्नातक करने के बाद लेडी मार्गरेट हॉल, ऑक्सफोर्ड, ब्रिटेन चली गईं जहां उन्होने दर्शन शास्त्र, राजनीति शस्त्र और अर्थशास्त्र की पढ़ाई की। 14 फ़रवरी 1958 को उन्होने अधिवक्ता की पढ़ाई हेतु दाखिला लिया। 1970-71 के दौरान उन्हें सहायक सरकारी अधिवक्ता, सिटी सिविल कोर्ट, बॉम्बे में नियुक्त किया गया। 23 जनवरी 1978 से वे मुंबई उच्च न्यायालय का अतिरिक्त न्यायाधीश नियुक्त किया गया। 28 नवम्बर 1978 को उन्हें स्थायी न्यायाधीश के रूप में नियुक्त किया गया। 15 जनवरी 1994 में वे मुंबई उच्च न्यायालय की मुख्य न्यायाधीश बनीं। 21 अप्रैल 1994 में उन्हें केरल उच्च न्यायालय के मुख्य न्यायाधीश के रूप में स्थानांतरित किया गया। 8 नवम्बर 1994 को वे सुप्रीम कोर्ट की न्यायाधीश बनीं और 27 अगस्त 1999 को इस पद से सेवानिवृत हुई।
एन्शीएंट हीलिंग

“एन्शिएंट हीलिंग” कलर्स टीवी द्वारा प्रसारित एक टेलीविजन कार्यक्रम है जो कि हिमालय की प्राचीन चिकित्सा प्रणाली के आधुनिक अनुप्रयोगों पर आधारित है I

कथानक

यह कार्यक्रम प्राचीन सिद्ध वेदों के ज्ञाताओं की 2500 वर्ष प्राचीन वंशावली, जो कि गौतम बुद्ध के व्यक्तिगत चिकित्सक थे, द्वारा विकसित चिकित्सा सिद्धांतों के आधुनिक अनुप्रयोगों का अनुसरण करता है I  यह आयुर्वेद,सिद्ध वेद (जिसे "सिद्धि सहिंता", "सिद्ध रहस्यम" या "उपलब्धि का प्राचीन विज्ञान" के रूप में भी जाना जाता है I) से भी कुछ समानताएं रखता है किन्तु यह कुछ अन्य बातों में बलकुल अलग है जैसे- यह व्यावहारिक ज्ञान या उपचार विज्ञान को जिसे उपयोग किया जा सके, को बांटने पर जोर देता है, जिसे एक मुख्य चिकित्सक के साथ अध्ययन करने के दौरान ही प्राप्त किया जा सकता है I  उपचार में माहिर डॉ.पंकज नरम को,  नेशनल ज्योग्राफिक चेनल पर "वैश्विक स्तर पर प्राचीन चिकित्सा के ज्ञाता" के रूप में जाना जाता है,   जो कि वर्तमान में सिध्द-वेद वंश के प्रमुख हैं I  डॉ. नरम इस कार्यक्रम की श्रंखलाओं में छह प्राचीन चिकित्सा उपकरणों या विधियों के अनुप्रयोग को साझा करते हैं जो वे स्वयं लोगों पर आज़माते हैं और लोगों को लंबी आयु, स्वस्थता, और खुशहाल जीवन प्राप्त होता है I

पात्र

डॉ.पंकज नरम - प्राचीन चिकित्सा रहस्यों के विशेषज्ञ 
डॉ.गियोवन्नी ब्रिनसिवल्ली – औषधि चिकित्सक और डॉ.नरम के छात्र
कृष्णा नरम - स्वयं के रूप में, “शक्ति पार्टशाला” का हिस्सा” हैं जो कि "जीवन उपलब्धता का प्राचीन विद्यालय " है I

अंतर्राष्ट्रीय प्रसारण

शेल्रोय मीडिया द्वारा तैयार की गई इन श्रृंखलाओं के प्रसारण की शुरुआत, संयुक्त राज्य अमेरिका में आपका कलर्स टीवी द्वारा,“टाइम वार्नर सदर्न मैनहट्टन (न्यूयॉर्क) जिसकी शुरुआत 2016 में हुई, जैसे नेटवर्क के साथ संयोजन से हुई।   यह कार्यक्रम यूरोप, अफ्रीका और एशिया में प्रसारित किया गया I
भारतीय लोक दल

भारतीय लोक दल भारत में सत्तर के दशक में बना एक राजनैतिक दल था। यह १९७४ में बना था। जिसके संस्थापक चौधरी चरण सिंह
थे। इस दल का विलय जनता पार्टी में हो गया था

भारतीय लोकदल का पुनर्जन्म

1980 में जब जनता पार्टी टूटी तो उसमें से कई अन्य राजनैतिक दल बने जिनमें भारतीय जनता पार्टी प्रमुख है। परन्तु चौधरी चरण सिंह जी ने 1984 में अलग दल लोकदल का गठन किया। जो 1974 में बने भारतीय लोक दल का नया जन्म माना गया।
मौद्गल्यायन

महात्मा बुद्ध के शिष्य

मौद्गल्यायन (पालि : मोग्गल्लान) ये भगवान बुद्ध के समकालीन शिष्य थे। उनके पांडित्य का परिचय इतने से ही मिल जाता है कि स्वयं भगवान बुद्ध कभी-कभी अपने उपदेश को स्वयं पूरा न कर अपने प्रिय मौद्गल्यायन अथवा सारिपुत्र या आनंद को उसे पूरा करने का आदेश दे देते थे और पश्चात् वे उक्त शिष्यों द्वारा दिए गए उपदेश का अनुमोदन कर देते थे। इस प्रकार सूत्त पिटक के अनेक सूत्रों में मोग्गल्लान का उपदेश पाया जाता है। विनय पिटक, महावग्ग के आदि में मोग्गल्लान के संन्यास का वर्णन पाया जाता है जो श्रमणों की साधनाओं को समझने के लिये बड़ा उपयोगी है। सन् १८५१ ई. में जब साँची के स्तूपों में दूसरी बार खुदाई हुई थी, वहाँ के एक छोटे स्तूप में मोग्गल्लान और उनके साथी सारिपुत्र के भष्मावशेष प्राप्त हुए थे। ये भष्मावशेष श्रीलंका पहुँच गए थे, जो अब वहाँ से लाकर पुन: साँची की उसी प्राचीन पहाड़ी पर प्रतिष्ठित कर दिए गए हैं।
मासिनराम विधानसभा निर्वाचन क्षेत्र

मासिनराम विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक हिमालय मुक्तन शांगप्लियांग हैं।
कलाकृति

कलाकृति (work of art या artwork) ऐसी भौतिक वस्तु को कहते हैं जिनका कला या सौन्दर्य की दृष्टि से मूल्य हो। यह आमतौर पर मानव-कृत होती हैं। चित्रकला, शिल्पकला, आभूषण, आंतरिक डिज़ाइन की वस्तुएँ, इत्यादि सभी कलाकृति के उदाहरण हैं।
आषाढ कृष्ण पञ्चमी

आषाढ कृष्ण पंचमी भारतीय पंचांग  के अनुसार चतुर्थ माह की बीसवी तिथि है, वर्षान्त में अभी २५० तिथियाँ अवशिष्ट हैं।
सीमा अख्तर बरवाना

सीमा अख्तर बरवाना एक राजनीतिज्ञ है पाकिस्तान के राष्ट्रीय विधानसभा में | वह NA-90 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
वाणिज्यिक बैंक

बैंक वह कोई भी संस्था है जो मुद्रा के लेन-देन को सरल बनाती है। वाणिज्य बैंक (कॉमर्शियल बैंक) उन बैंकों को कहते हैं जो धन जमा करने, व्यवसाय के लिये ऋण देने जैसी सेवाएँ प्रदान करते हैं।
इन्हें वाणिज्यिक बैंक या व्यावसायिक बैंक या व्यापारिक बैंक भी कहते हैं। व्यापारिक बैंक लोगों के रुपये को जमा के रूप में स्वीकार करती है तथा जब लोगों को मुद्रा की जरूरत होती है तो उन्हें ऋण के रूप में उधार भी देती है। वर्तमान समय में व्यापारिक बैंक साख निर्माण का भी कार्य करते है। संक्षेप में कहा जा सकता है किव्यापारिक बैंक वह संस्था होती है जो लाभ कमाने के उद्देश्य से लोगों की जमाओं को स्वीकार करते है तथा लोगों को जब ऋण की आवश्यकता होती है तो उन्हें उधार भी देते हैं।

व्यापारिक बैंकों के कार्य

व्यापारिक बैंक के कार्यों का अध्ययन करने के लिए हम उसके कार्यों को तीन भागों में बांटते है 1. मुख्य कार्य 2. गौण कार्य 3. सहायक कार्य

मुख्य कार्य

व्यापारिक बैंक के मुख्य कार्यों को दो भागों में बांटते हैः जमा स्वीकार करना तथा ऋण देना।

गौण कार्य

व्यापारिक बैंक प्राथमिक कार्यों के साथ-साथ गौण कार्य भी करता है जो निम्नलिखित हैः
1. व्यापारिक बैंक अपने ग्राहकों को विभिन्न मदों का एकत्रीकरण करता है तथा उसका भुगतान भी करता है।
2. बैंक अपने ग्राहकों के लिए विभिन्न प्रकार की प्रतिभूतियों को खरीदने का कार्य तथा बेचने का कार्य भी करता है।
3. बैंक अपने ग्राहकों के कहने पर उनकी सम्पत्ति के ट्रस्टी तथा प्रबंधक के रूप में भी करते है।
4. व्यापारिक बैंक विदेशी मुद्रा का क्रय विक्रय कर अर्न्तराष्ट्रीय व्यापार को बढ़ाने का भी कार्य करती है।
5. बैंक अपने ग्राहकों को लॉकर की सुविधा भी प्रदान करती है।
6. बैंक अपने ग्राहकों को व्यापारिक सूचनायें तथा आकंडे एकत्रित करके वित्तीय मामलों में सलाह भी देते है।

सामाजिक कार्य

1. वर्तमान समय में व्यापारिक बैंक पूंजी निर्माण का कार्य बड़ी सुगमता से कर रहे है। इसी पूंजी निर्माण द्वारा किसी देश का आर्थिक विकास हो पाता है।
2. बैकों द्वारा ही उद्यमियों को समय पर साख प्रदान करवायी जाती है इस साख से प्रोत्साहित होकर उद्यमी नवप्रर्वतन करते है।
3. बैंकों द्वारा ब्याज की दर इस प्रकार निर्धारित की जाती है ताकि उद्यमियों तथा निवेशकर्ताओं की निवेश की प्रेरणा मिले।
4. व्यापारिक बैकों द्वारा ग्रामीण साख को भी बढ़ाये जाने में सहायक है। व्यापारिक बैंक बेरोजगार लोगों के लिए उचित ब्याज पर ऋण प्रदान करके स्वरोजगार की व्यवस्था करने में मदद करते है।
मोरेलोस हवाई अड्डा

यह एक प्रमुख हवाई अड्डा हैं |
नीरू बाजवा

करियर

२००३ में भारतीय सोप ओपेरा से अपने करियर की शुरुआत करने वाली नीरू ने 'हरी मिर्ची लाल मिर्ची' में अभिनय किया जिसका प्रसारण डीडी १ पर होता था, ज़ी टीवी पर अस्तित्व और साथ ही स्टार प्लस पर जीत व स्टार वन पर गन्स एंड रोजेज में काम किया। वह एसीपी अजातशत्रू के मंगेतर के रूप में टेलीविज़न सीरीज़ सीआईडी ​​(सीआईडी ​​स्पेशल ब्यूरो) में भी दिखाई दी थी और नाटक बोन मैरो में भी दिखाई दी थी। जनवरी २०१३ में, बाजवा बेहद लोकप्रिय पंजाबी फिल्म 'साडी लव स्टोरी' में दिखाई दिए, जिसके निर्माता जिमी शेरगिल थे, धीरज रतन द्वारा निर्देशित और दिलजीत दोसांझ, व सुरवीन चावला के साथ नज़र आये। दिलजीत दोसांझ के साथ जट्ट एंड जूलिएट व जट्ट एंड जूलिएट २ में भी काम किया जिसने पहले रिकार्ड्स भी तोड़ दिए। मार्च 2018 में रिलीज हुई उनकी फिल्म 'लौंग लाची (Laung Laachi)' का टाइटल ट्रैक काफी प्रसिद्ध है।  इसमें अभिनेता एमी विर्क का भी अहम रोल है।

व्यक्तिगत जीवन

अपनी वृत्तचित्र फिल्म बॉलीवुड बाउंड में, उन्होंने माना कि वह एक उच्च विद्यालय छोड़ने वाली, जो पढ़ाई में बहुत कम रुचि रखते थे और हमेशा बॉलीवुड के ग्लैमर से प्रेरित रहने वाली लड़की का चित्रण किया है, इसलिए वह अपने सपनों को पूरा करने के लिए मुंबई चले गए।
अल्बर्ट ई रिचर्डसन

अल्बर्ट ई रिचर्डसन था एक घड़ीसाज़ एश्टन-अंडर-लिन से, लंकाशायर, जिसने पहला बनाया व्यावहारिक टीसमाइड।
उन्होंने डिज़ाइन किए पहला व्यावहारिक टीसमाइड जो एक अलार्म घड़ी, एक भावना दीपक, और एक ढोने केतली पर आधारित था। उन्होंने डिज़ाइन बेच दिया एक बन्दूक बनानेवाला फ्रैंक क्लार्क को जो बर्मिंघम से था, जिसने 1902 में डिज़ाइन को एकस्व किया और नाम दिया "एक उपकरण जो एक चाय या कॉफी का कप स्वचालित बना सकते हैं।"
मारखोर

महत्व

यह पाकिस्तान का राष्ट्रीय पशु (national animal) माना जाता है। यह बकरा लयमिलय से सम्बन्ध रखता है · यह पाकिस्तान, भारत, अफ़्गानिस्तान, उज़्बेकिस्तान, ताजिकिस्तान और कश्मीर के कुछ क्षेत्रों म्यन नय् जाता है।

नाम के अर्थ

मारखोर नाम थोड़ा अजीब है। इसका मतलब फ़ारसी में "एक साँप खाने वाला पहाड़ी जानवर" है। वैसे यह टंदोह और साँप खा नहीं सकता....जब ये साप नहीं खा सकता तो इसका नाम मारखोर क्यों रखा गया है ????
वृत्त चित्र

किसी वृत्त अर्थात समाचार या सत्य घटना पर आधारित फ़िल्म को वृत्तचित्र (डॉकुमेण्टरी फिल्म) कहते हैं। इसमें कलात्मकता, अभिनय और मनोरंजन के स्थान पर वृत्त के विषय और उद्देश्य पर अधिक ध्यान रखा जाता है।
१६५७ ईसा पूर्व

१६५७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६५७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मिथ्याभास-संबंधी हँसी

मिथ्याभास-संबंधी हँसी एक प्राकार का हास्य है जिसे जो अनुचित रूप से बाहरी बातों से प्रभावित होती है। यह बेक़ाबू हँसी हो सकती है जिसे कोई सम्बंधित व्यक्ति नामुनासिब समझ सकता है। यह बदेली हुई मानसिक परिस्थियों या मानसिक रोग जैसे कि  उन्माद या मनोभाजन से हो सकता है और इसका कोई अन्य कारण नहीं हो सकता है।
मिथ्याभास-संबंधी हँसी अस्थाई मूड की ओर इशारा करती है, जो अधिकांशतः छद्म-बल्ब-जैसे प्रभाव (pseudobulbar affect) के कारण होता है जिसमें कोई भी बहुत कम समय में क्रोधित हो सकता है और फिर पुनः सामान्य स्थिति में वापस आ सकता है। इन दोनों के पीछे बाहुत ही छोटे बाहरी कारक होते हैं।
इस प्रकार की हँसी कभी उन समयों में भी सम्भव है जब लड़ो-या-भागों प्रतिक्रिया को भी इसके अतिरिक्त उत्पन्न किया गया हो।
मय़मनसिंह

दुर्गा बाड़ी मंदिर

दुर्गा बाड़ी मंदिर के मुख्य केंद्र के सभी हिंदुओं लाइव मेमेन्सिंघ में है। यह है में स्थित दुर्गा बाड़ी रोड। हिंदू देवी दुर्गा देवी पूजा की जाती है यहाँ. यहाँ सभी का जश्न मनाने के 7 दिनों के कीर्तन(जप के नाम पर भगवान कृष्ण).
भारत के सम्राट

”’भारत के सम्राट’”/”’साम्राज्ञी”, ”कैसर-ए-हिंद”, ”’ एम्परर/एम्प्रैस ऑफ इण्डिय”” वह उपाधि थी, जो कि अंतिम भारतीय मुगल शासक बहादुर_शाह_द्वितीय एवं भारत में ब्रिटिश राज के शासकों हेतु प्रयोग होती थी।
कभी भारत के सम्राट उपाधि, भारतीय सम्राटों, जैसे मौर्य वंश के अशोक-महान। या मुगल_बादशाह अकबर-महान के लिये भी प्रयोग होती है। वैसे उन्होंने कभी भी यह उपाधियां अपने लिये नहीं घोषित कीं।

बहादुरशाह द्वितीय

हालांकि, मुगलों ने अधिकांश भारतीय उपमहाद्वीप पर सोलहवीं शताब्दी से राज्य किया, परन्तु उन्होंने केवल बादशाह का खिताब उपयोग किया, जिसके साथ कभी भी कोई भौगोलिक नाम नहीं जुड़ा। 1857 के भारतीय स्वतंत्रता संग्राम में, विद्रोही सिपाहियों ने दिल्ली का नियंत्रण छीन लिया, एवं बहादुरशाह द्वितीय को बादशाह-ए-हिन्द घोषित किया। इस विद्रोह को कुचलने के उपरांत, बहादुरशाह को पकड़ कर रंगून, बर्मा (अब यांगौन, म्यांमार) १८५८ में भेजा गया और इस वंश का अंत हुआ।

ब्रिटिश शासक

ब्रिटिश ईस्ट इंडिया कंपनी द्वारा मुगल बादशाह को पदच्युत कर देने के बाद, यह कंपनी विघटित हो गयी। इसके बाद भारत की सम्राज्ञी का पद, महारानी_विक्टोरिया ने 1 मई, 1876 से ग्रहण किया। यह उपाधि भारतीय उपमहाद्वीप के ब्रिटिश अधिकृत क्षेत्रों एवं रक्षित क्षेत्रों के ब्रिटिश साम्राज्य में औपचारिक समावेशन के उन्नीस वर्ष बाद सृजित किया गया। इनमें अधिकांश वर्तमान भारत (सिवाय पुर्तगाली क्षेत्र गोवा, सिक्किम राज्य, फ्रेंच पाँडीचेरी के), पाकिस्तान, बांग्लादेश एवं बर्मा सम्मिलित थे।
ब्रिटिश प्रधान मंत्री, बेंजामिन डिस्राएली को इस उपाधि के सृजनकर्ता बताया जाता है। ref>History of the Monarchy, Victoria</ref> यह उपाधि, तब सृजित की गयी, जब यह निश्चित हो गया, कि महारानी विक्टोरिया की पुत्री, राजकुमारी विक्टोरिया ही महारानी बनेंगीं, क्योंकि उनके पति ने जर्मन शाही गद्दी संभाली थी, जिसे कई बार एकदम गलत भी बताया गया, कि एक पुत्री अपनी मां से बेहतर उपाधि ले।
विक्टोरिया के मरणोपरांत, उसके पुत्र एडवर्ड_सप्तम ने गद्दी संभाली और उसकी उपाधि थी, भारत के सम्राट। यह उपाधि तब तक चली, जब तक भारत एवं पाकिस्तान 14 अगस्त/15 अगस्त 1947 की अर्धरात्रि को यूनाइटेड किंगडम के राज से स्वतंत्र नहीं हो गये। यह उपाधि एडवर्ड अष्टम के उत्तराधिकारी जॉर्ज षष्टम द्वारा १९४८ तक जारी रखी गयी।
भारतीय मामलों में हस्ताक्षरों के लिये, ब्रिटिश सम्राट/सम्राज्ञी R I (Rex/Regina Imperator/Imperatrix) or the abbreviation Ind. Imp. (Indiae Imperator/Imperatrix) के आद्याक्षरों का प्रयोग, अपने नाम से पूर्व करते थे। तीनों विवाहित सम्राटों की पत्नियां R. का प्रयोग करतीं थीं। यही कई तत्कालीन ब्रिटिश सिक्कों पर प्रयोग होता था।
जब कोई पुरुष शासक उपाधि ग्रहण करता था, तब उसकी पत्नी क्वीन –एम्प्रैस प्रयोग करती थी, जो कि महारानी विक्टोरिया से अलग स्वयं शासक सम्राज्ञी नहीं, वरन शासक सम्राट की पत्नी मात्र थीं।

भारत – पाकिस्तान के राजा

जॉर्ज षष्टम ने भारत के स्म्राट की उपाधि, माउंटबैटन के, एवं चक्रवर्ती राजगोपालाचार्य के गवर्नर-जनरल काल के दौरान भी रखी, तब तक, जब कि भारत सन १९५० २६ जनवरी में [[गणतंत्र नहीं हो गया। पाकिस्तान २३_मार्च १९५६ में गणतंत्र हुआ, अतएव एलिजाबेथ_द्वितीय पाकिस्तान की सम्राज्ञी चार वर्षों तक रही।
लोक वित्त

सार्वजनिक वित्त की प्रकृति

सार्वजनिक वित्त की प्रकृति से अभिप्राय इस बात की विवेचना से है कि सार्वजनिक वित्त विज्ञान है अथवा कला है या दोनों ही है। सार्वजनिक वित्त की प्रकृति के विषय में यह भी प्रश्न उत्पन्न होता है कि यह केवल वास्तविक विज्ञान है या आदर्शात्मक विज्ञान भी।

सार्वजनिक वित्त एक वास्तविक विज्ञान है

विज्ञान किसी विषय का क्रमागत अध्ययन है जिसमें तथ्यों के कारण तथा परिणाम का अध्ययन किया जाता है। सार्वजनिक वित्त में सरकार के आय तथा व्यय सम्बन्धी विषय का क्रमागत अध्ययन किया जाता है। इसमें सरकार की आय तथा व्यय सम्बन्धी तथ्यों में पाये जाने वाले कारण तथा परिणाम के सम्बन्ध का भी अध्ययन किया जाता है। उदाहरण के लिए,सार्वजनिक वित्त के अध्ययन से ज्ञात होता है कि यदि कर ऊंची दर पर लगाये जायेंगे तो उनका उत्पादन तथा उपभोग पर बुरा प्रभाव पड़ सकता है।इस प्रकार सार्वजनिक वित्त एक वास्तविक विज्ञान है।
अब प्रश्न यह है कि सार्वजनिक वित्त वास्तविक विज्ञान के साथ-साथ आदर्शात्मक विज्ञान भी है। वास्तविक विज्ञान  का सम्बन्ध ‘क्या है’ से है जबकि आदर्शात्मक विज्ञान का सम्बन्ध ‘क्या होना चाहिए’ से है। सार्वजनिक वित्त वास्तविक विज्ञान के साथ-साथ आदर्शात्मक विज्ञान भी है क्योंकि सार्वजनिक वित्त के अध्ययन से यह भी ज्ञात होता है कि कर कितनी मात्रा में लगाये जाने चाहिए। सार्वजनिक व्यय कौन सी मदों पर अधिक तथा कौन सी मदों पर कम किया जाना चाहिए। इस प्रकार सार्वजनिक वित्त एक आदर्शात्मक विज्ञान भी है।
अन्य शब्दों में इसका अर्थ यह है कि सार्वजनिक वित्त द्वारा केवल कार्यों की व्याख्या ही नहीं की गई है, बल्कि यह अच्छे है या बुरे हैं, यह मूल्यांकन भी किया जाता है। सार्वजनिक वित्त का यह कल्याणकारी पहलू ही इसको आदर्शात्मक विज्ञान बनाता है। इसलिए सार्वजनिक वित्त ‘क्या होना चाहिए’ से भी संबंधित हैं। इसलिए इसका प्रयोग राजस्व क्रियाओं के रूप में व्यापार चक्र में उतार चढ़ाव रोकने बेरोजगारी रोकने तथा छिपी बेरोजगारी कम करने आय व धन का समान वितरण सुनिश्चित करने, आर्थिक स्थिरता व वृद्धि तथा क्षेत्रीय समस्याएं घटाने में किया जाता है।

सार्वजनिक वित्त एक कला है

कला निश्चित उद्देश्यों की प्राप्ति के लिए ज्ञान का प्रयोग है। सार्वजनिक वित्त, राजस्व नीति द्वारा सरकार की आय तथा व्यय सम्बन्धी ज्ञान का प्रयोग पूर्ण रोजगार, आर्थिक समानता, आर्थिक विकास, कीमत स्थिरता आदि उद्देश्यों की प्राप्ति के लिये किया जाता है। उदाहरण के लिए, आर्थिक समानता के लक्ष्य को प्राप्त करने के लिए कर प्रगतिशील दर पर लगाये जाते है।कर लगाने की क्रिया निश्चित रुप से एक कला है और बजट बनाना भी स्वयं एक कला है। इस प्रकार सार्वजनिक वित्त का अध्ययन कई व्यावहारिक समस्याओं के अध्ययन में सहायक सिद्ध होता है। अतः सार्वजनिक वित्त एक कला भी है।
इस प्रकार यह कहा जा सकता है कि सार्वजनिक वित्त विज्ञान और कला दोनों ही है। यह एक वास्तविक विज्ञान भी है तथा आदर्शात्मक विज्ञान भी है।

सार्वजनिक वित्त का महत्व

सार्वजनिक वित्त, विकसित एवं विकासशील देशों में महत्वपूर्ण भूमिका निभाता है। सरकार अनेक गतिविधियां संपन्न करती है, इसलिए वर्तमान समय में, सार्वजनिक वित्त ने बहुत महत्व अर्जित कर लिया है तथा यह महत्व दिन-प्रतिदिन
अकान माशू राष्ट्रीय उद्यान

स्थल

उद्यान को दो सामान्य क्षेत्रों, कवायू और अकान में विभाजित किया जा सकता हैं।

कवायू

आइयो पर्वत और कवेयू ऑनसेन, प्राकृतिक हॉट स्प्रिंग्स और सल्फर फ्यूमरोल पेशकश करते हैं। ज्वालामुखीय झील, कुशरो झील के आसपास, बिहोरो पास, मोकोटो पर्वत और निशिबात्सू पर्वत हैं। झील में, वाकोटी प्रायद्वीप एक क्षेत्र है जो उच्च भूमि तापमान और विशिष्ट रूप से अनुकूलित वन्यजीव के लिये जाना जाता हैं। माशु झील भी एक ज्वालामुखीय झील हैं। यह दुनिया की पारदर्शी झीलों में से 40 मीटर तक दृश्यता के साथ सबसे पारदर्शी झील हैं॥

अकान

अकान ज्वालामुख-कुण्ड, पूरे 20 किमी से अधिक में फैला एक ज्वालामुख-कुण्ड हैं। काल्डेरा के भीतर उभरने वाला एकान ज्वालामुखीय कॉम्प्लेक्स हैं, जिसमें पार्क का सबसे ऊंचा पर्वत, माकान पर्वत भी शामिल हैं।. झील में उबले हुई कीचड़ भी है, जिसे बोके कहा जाता हैं। चुरूई द्वीप झील में चार द्वीपों में से एक हैं और जल-जन्तु प्रदर्शनी और निरीक्षण केन्द्र की जगह हैं। ऑननेटो झील, माकान पर्वत के तल पर स्थित हैं। आस-पास एक गर्म पानी का झरना ऑनेटो यु-नो-टाकी हैं। सोकोदाई से, एक पेकेतो झील और पेन्कोटे झील देखा जा सकता हैं। हाकुटो पर्वत ऑब्जर्वेटरी, किकिन पर्वत, तूरुमी पास, और अकान लेकसाइड वेधशाला, आसपास के इलाकों की चित्रमाला प्रस्तुत करते हैं। अकान नदी से लोग ताइक्चि नदी के मुहाने को देखते हैं क्योंकि यह ताकमी पुल से अकान झील में आकर मिलती हैं। क्षेत्र में जेरो झील और तेरो झील भी उपलब्ध हैं।